Dikeledi Magadzi

Dikeledi Philistus Magadzi 'yar siyasar Afirka ta Kudu ce wacce ta zama memba a majalisar wakilai ta ƙasa daga shekarun 2014 har zuwa 2023. Ta yi aiki a matsayin Shugabar Kwamitin Fayil kan Sufuri daga shekarun 2014 zuwa 2019, a matsayin Mataimakiyar Ministan Sufuri daga shekarun 2019 zuwa 2021 da kuma Mataimakiyar Ministan Ruwa da Tsaftar muhalli daga shekarar 2021 zuwa 2023. Magadzi ta taɓa zama memba a majalisar zartarwa (MEC) a gwamnatin lardin Limpopo.

 Tarihin Rayuwa 
Magadzi memba ce ta Majalisar Wakilan Afirka. Daga shekarun 1994 zuwa 1998, ta yi aiki a matsayin Mamba na Majalisar Zartarwa (MEC) mai kula da kundin ayyukan jama'a a cikin gwamnatin lardin Limpopo. Sannan ta yi aiki a matsayin MEC a fannin aikin gona daga shekarar 2004 zuwa 2009 da kuma MEC for Safety and Security daga shekara ta 2009 zuwa 2010. Magadzi mamba ce a kungiyar matan Afirka ta Kudu, mamba a kwamitin zartarwa na kungiyar mata ta Afirka ta ƙasa  daga shekarun 1990 zuwa 1996, kungiyar ilimi ta ƙasa, lafiya da kungiyar ma'aikata (NEHAWU) daga shekarun 1987 zuwa 1994 da kuma United Democratic Front (UDF) daga shekarun 1985 zuwa 1990. Daga shekarar 2007 zuwa 2022, ta yi aiki a kwamitin zartarwa na ƙasa na Majalisar Ɗinkin Duniya. Magadzi tana da 'ya'ya biyar da jikoki biyu. 

A shekarar 2014, an zaɓi Magadzi a matsayin ɗan majalisar dokokin ƙasar a matsayin ɗaya daga cikin 'yan majalisar ANC 249.  An zaɓe ta don shugabantar Kwamitin Fayil kan Sufuri (2014-2019). 

Bayan sake zaɓen ta a shekarar 2019, an naɗa ta a matsayin mataimakiyar ministar sufuri.  A watan Agusta 2021, an naɗa Magadzi mataimakin ministan ruwa da tsaftar muhalli. 

Magadzi bata yi nasara ba ta sake tsayawa takarar NEC a babban taron ƙasa na ANC karo na 55 a watan Disamba 2022.  An cire ta a matsayin mataimakiyar minista kuma an maye gurbinta da Judith Tshabalala a wani sauyi a majalisar ministocin a ranar 6 ga watan Maris 2023.  A ranar 15 ga watan Maris 2023, Magadzi ta yi murabus a matsayin 'yar majalisa. 

 Manazarta 

Rukuni:Rayayyun mutane